Ràdio Manises (105.7 F.M.) donarà a conèixer a la ciutadania les propostes electorals dels candidats a l’alcaldia
12 de maig de 2023

Manises, 12 de maig de 2023. Ràdio Manises aproparà a la ciutadania les propostes electorals del 9 partits que concorren a les eleccions municipals de 2023. Les entrevistes amb els candidats es podran escoltar en directe els dies 23, 24 i 25 de maig, en la franja de 19 a 20 hores.

Ràdio Manises -a sol·licitud de la Junta Electoral de Zona de València-, ha informat prèviament de la cobertura informativa que se li donarà al procés. La llei electoral obliga a aquells municipis amb emissora pública, a l'emissió d'espais electorals gratuïts en format de falca.

En les entrevistes electorals es donarà a conèixer el programa electoral de cada partit. La durada de cada intervenció s’ajustarà a la proporcionalitat dels resultats obtinguts en els passats comicis locals i els criteris establits per la Junta Electoral.

Les entrevistes es podran escoltar per la sintonia local (105.7 F.M.) o a través de (www.radiomanises.es) a partir de les 19 hores, estant també disponibles, posteriorment, en el canal d’Ivoox de la ràdio. A més a més, estes intervencions en directe es podran veure a través del canal de Youtube de l’emissora.

El 23 de maig passaran pels micròfons: Maria Rosa Sánchez Real de “CCD-Poble Decidix Manises”, Icíar Barrasa, candidata d’”Esquerra Unida”, Juan Antonio Castillo de “Contigo Somos Democracia” i per últim, Sergio Pastor de “Vox”.

La vesprada del 24 de maig serà el torn de conéixer el programa electoral de “Podemos” amb el seu candidat Rafael Mercader. A continuació, s’entrevistarà a José Bustamante de “Ciudadanos” i per últim, al candidat pel “PSOE”, Javier Mansilla.

L’últim dia d’entrevistes serà el 25, amb la candidata del “Partit Popular”, Susana Herraiz i Jesús Borrás, per part d’“APM-Compromís”.

El diumenge 28 s’informarà a partir de les 20 h de tota l’actualitat, últimes notícies i resultats a la nostra localitat i comarca, amb un programa especial «Eleccions 2023».